Komisjoni otsus,

2. mai 2001,

millega muudetakse otsust 2001/304/EÜ teatvate loomsete saaduste märgistamise ja kasutamise kohta seoses otsusega 2001/172/EÜ teatavate kaitsemeetmete kohta seoses suu- ja sõrataudiga Ühendkuningriigis

(teatavaks tehtud numbri K(2001) 1208 all)

(EMPs kohaldatav tekst)

(2001/345/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artiklit 10,

võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud direktiiviga 92/118/EMÜ, eriti selle artiklit 9,

võttes arvesse nõukogu 26. juuni 1964. aasta direktiivi 64/433/EMÜ värske liha tootmise ja turustamise tervishoiunõuete kohta, [4] viimati muudetud direktiiviga 95/23/EÜ, [5] eriti selle artikli 6 lõike 1 punkti f,

võttes arvesse nõukogu 21. detsembri 1976. aasta direktiivi 77/99/EMÜ lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta, [6] viimati muudetud direktiiviga 97/76/EÜ, [7] eriti selle artikli 3 A lõike 7 teist taanet,

ning arvestades järgmist:

(1) Pärast Ühendkuningriigis ilmnenud suu- ja sõrataudi puhanguid võttis komisjon vastu otsuse 2001/172/EÜ, mis käsitleb teatavaid kaitsemeetmeid seoses suu- ja sõrataudiga Ühendkuningriigis, [8] viimati muudetud otsusega 200318/EÜ. [9]

(2) Otsusega 2001/172/EÜ keelatakse Suurbritanniast pärit olevatelt veistelt, lammastelt, kitsedelt, sigadelt ja muudelt sõralistelt saadud liha lähetamine, välja arvatud enne 1. veebruari 2001 tapetud loomadelt saadud liha puhul, ning sellisest lihast valmistatud lihatoodete lähetamine, kui see liha ei ole läbinud teatavat töötlust.

(3) Sellest tulenevalt võttis komisjon vastu otsuse 2001/304/EÜ [10] teatavate loomsete saaduste märgistamise ja kasutamise kohta seoses otsusega 2001/172/EÜ teatavate kaitsemeetmete kohta seoses suu- ja sõrataudiga Ühendkuningriigis.

(4) Hakkliha ja lihavalmististe tootmise ja turuleviimise nõuded on sätestatud nõukogu direktiivis 94/65/EÜ. [11]

(5) Selguse huvides tuleb teha mõned väikesed muudatused.

(6) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2001/304/EÜ artiklit 1 muudetakse järgmiselt.

1. Lõikes 1 lisatakse sõnade "ning" ja "mis" vahele sõna "liha".

2. Lisatakse viies ja kuues lõige järgmises sõnastuses:

"5. Erandina lõikest 1 võib väljaspoolt Ühendkuningriiki pärit ja otsuse 2001/172/EÜ artikli 2 lõike 2 punkti c kohaselt käsitletud värsket liha tähistada vastavalt direktiivi 64/433/EMÜ I lisa XI peatükis ja direktiivi 91/495/EMÜ I lisa III peatükis ettenähtud tervisemärgiga ja saata Suurbritanniast mujale vastavalt otsuse 2001/172/EÜ artikli 2 lõike 3 sätetele.

6. Lõigetes 1–5 osutatud värske liha hõlmab hakkliha ja lihavalmistisi vastavalt nõukogu direktiivile 94/65/EÜ, milles sätestatakse hakkliha ja lihavalmististe tootmise ja turuleviimise nõuded."

Artikkel 2

Käesolev otsus on adresseeritud liikmesriikidele.

Brüssel, 2. mai 2001

Komisjoni nimel

komisjoni liige

David Byrne

[1] EÜT L 224, 18.8.1990, lk 29.

[2] EÜT L 62, 15.3.1993, lk 49.

[3] EÜT L 395, 30.12.1989, lk 13.

[4] EÜT 121, 29.7.1964, lk 2012/64. Ajakohastatud direktiiviga 91/497/EMÜ (EÜT L 268, 24.9.1991, lk 69).

[5] EÜT L 243, 11.10.1995, lk 7.

[6] EÜT L 26, 31.1.1977, lk 85. Ajakohastatud direktiiviga 92/5/EMÜ (EÜT L 57, 2.3.1992, lk 1).

[7] EÜT L 10, 16.1.1998, lk 25.

[8] EÜT L 62, 2.3.2001, lk 22.

[9] EÜT L 109, 19.4.2001, lk 75.

[10] EÜT L 104, 13.4.2001, lk 6.

[11] EÜT L 368, 31.12.1994, lk 10.

--------------------------------------------------